Vlajka Madagaskaru

Vlajka Madagaskaru je odvodená z vlajky kmeňa Hovo, má biely zvislý pruh pri žrdi (zaberá tretinu dĺžky vlajky) a dva vodorovné pruhy vo farbách červenej a zelenej. 

Biela farba symbolizuje čistotu ideálov, červená nezávislosť, zelená nádej v šťastnú budúcnosť. Biela a červená boli už v 19. storočí na vlajkách madagaskarského kráľovstva Hovov, zelená reprezentuje obyvateľov pobrežia. Biela sa spojuje s kniežacím rodom Volafotsov, červená s rodom Volamenov zo 17. storočia.

Vlajka vznikla roku 1958, o rok neskôr bola ústavne kodifikovaná.

Iné projekty 

Madagaskar
Madagaskar